JUMAL KÕNELEB
Tere jälle.
Täna tahame rääkida teemal, mis alati innustab ja julgustab.
Tahame rääkida usust.
Mitte üksnes usust, mis päästab vaid usust, mis kannab läbi kogu elu.
Seega usk.
Kas usk on midagi sellist, mida me vajame?
Kas see on tähtis ja miks see on nii tähtis?
Kas meil peab olema usku?
Kas me ei võiks lihtsalt oodata, et midagi head juhtuks?
Kas ei võiks lihtsalt oodata, et Jumal sekkuks me asjadesse?
Tean, et paljud mõtlevad sel viisil.
Nad muudkui ootavad ja ootavad.
Tean, et paljud on oodanud
kaua aega palvevastuseid või mingit muutust nende elus.
Nad on oodanud midagi head.
Võib-olla lausa kakskümmend,
kakskümmend viis ja kolmkümmend aastat.
Nad ootavad ja ootavad.
Ootan, et juhtuks midagi paremat.
Elame sellisel ajal, mis on üpriski keeruline.
Meie aeg on täis halbu uudiseid.
Jeesus tuli ja ütles, et Tema kuulutab häid uudiseid.
Kuidas saaksime loota heade uudiste peale,
keset seda praegust aega, millal armastuski jaheneb
ja suurte otsuste langetajad räägivad väga karme sõnu
ning saavad sotsiaalmeediasse väga karme sõnumeid.
Kas jaksame siis uskuda häid uudiseid?
Usk on miski, mis annab meile igaks päevaks jõudu.
Piibel ütleb, et õige jääb usust elama.
Küsimus pole üksnes ühekordses usklikuks saamises
vaid usk on jõuvaru iga päeva jaoks.
Markuse evangeeliumis 16:15 ütleb Jeesus nii:
"Minge kõike maailma, kuulutage evangeeliumi kogu loodule!
Kuulutage häid uudiseid kogu maailmale.
Häid uudiseid.
Ta ütleb, et läheksime ning räägiksime häid uudiseid.
Mis on need head uudised?
Kas need uudised puudutavad mind?
Kas head uudised käivad minu elu kohta?
Kas keset neid halbu uudiseid võin ma uskuda häid uudiseid?
Märkan seda selles ajas elades,
kui ümberringi on palju probleeme ning kuulen eri halbu uudiseid.
Issand tuleb ja ütleb, et kuulutaksime häid uudiseid.
Head uudised ja halvad uudised.
Olen juba siin valiku ees.
Kumma valin?
Kas otsustan ja julgen uskuda headesse uudistesse?
Kas julgen võtta enesele need head uudised?
Kas julgen kuulata häid uudiseid?
Kas julgen elada nende järgi?
Kas ma usun?
Juba rohujuuretasandil pean oma elus uskuma.
Pean uskuma, et Tal on minu jaoks midagi head.
Olemas on head uudised, evangeelium, mis puudutab mind.
Mis on see evangeelium ning need head uudised?
Kas julgen nendesse uskuda ka täna oma argipäevas?
Kuidas see toimib?
Tänasel päeval vajame usku lausa argipäeva keskel.
Tekkinud on nii palju probleeme
ning me peame uskuma, et on midagi paremat,
pääseme nendest üle ja Jumal on koos meiega.
Kõige selle jaoks vajame usku.
Viimati me vaatasime, mis asi see usk õieti on.
Piibel seletab selle ise lahti kirjas heebrealastele 11:1
"Usk on loodetava tõelisus, nähtamatute asjade tõendus."
Siin öeldakse, et see on nähtamatu ning on meie meeltele hoomamatu.
Usume ikkagi
kas palvevastuse saamisesse või lihtsalt Jumalasse endasse.
Usume ja see on midagi muud, kui lihtsalt soovimine
või nagu Joy ütles "midagi muud kui ootamine".
Loeme Luuka evangeeliumist 10:3, kus Jeesus ütleb nii: "Minge!"
Jälle "minge".
Tõuske üles ja minge.
"Minge! Vaata, ma läkitan teid kui lambaid huntide sekka."
"Vaata, ma läkitan teid kui lambaid huntide sekka."
Juba siin Ta ei luba,
et kõik saab olema lihtne ja hakkab toimima automaatselt.
Mis asi paneb mind tõusma,
paneb mind minema ning annab mulle jõudu?
Mis toob mu ellu rõõmu, kui olen lammas huntide keskel?
Mis asi see on?
See on mu usk headesse uudistesse.
Mu usk headesse uudistesse.
Just, samuti et Jumal on suurem, kui kõik muu.
Uurisime eelmisel korral, mis asi on usk.
Rääkisime, et tõeline usk tuleb Jumalalt ja lähtub Temast,
kuid täna räägime praktikast, kust usk täpsemalt tuleb.
Kust tuleb selline usk, mis kannab läbi olukordade?
Seisame vahel probleemide ees.
Saame telefonitsi palvesoove
ja hingehoidjana näeme inimesi, kes on hüüdnud lootusetuses
võib-olla kümme aastat mingi asja pärast Jumala poole.
Nad hüüavad, et Jumal vastaks,
nutavad ja kannatavad nädalast nädalasse.
Nad anuvad, et Issand aitaks.
Kriisis olles ei aita hüüdmine ega nutmine.
Kui oleme keset kriisi
ja lootusetuna näivas olukorras, siis vajame midagi muud.
Me vajame usku.
Kui usk hakkab ära kaduma,
vajame uut jõudu, usku ja innustust, et pääseme sellest kõigest läbi.
Kust selline usk tuleb?
Kas võin alguseks tuua ühe näite?
Räägi.
See on ühest me endisest õpilasest, kes õpib ka praegu edasi.
Ta helistas mulle ja rääkis,
nagu teame tudengite puhul, et tal väga väike sissetulek.
Vaevu piisab toidu ja üüri jaoks.
Ta õpib infotehnoloogia erialal
ja oma õpingute jaoks vajab ta korralikku arvutit.
Ta programmeerib kogu aeg ja teeb arvuti abil koolitöid.
Asi oli selles, et tema arvuti oli läinud katki.
Ta on üliõpilane ja üleliigset raha pole ollagi,
arvuti on katki ja tal on seda kogu aeg tarvis.
Mida ta peaks tegema?
See on just selline olukord, kus võiks lootusetusest
vajuda masendusse ja arvata, et asjast ei tule midagi välja.
Kas ta peaks hoopis laenu võtma?
Kas ta peaks võtma laenu või mida ta peaks tegema?
Mida teen sellises olukorras?
Ma olen usklik noor, tean, et Jumal on olemas.
Kuidas ma peaksin selles olukorras tegutsema?
Oleme rääkinud siin miljon korda, et meiegi elu on olnud selline,
et oleme sõltunud vaid usust ja pidanud palvetama asjade eest.
Alati, kui vajame mõnd asja: autot, kohvimasinat, uusi riideid
või mida tahes, siis palvetame selle pärast.
Samuti palvetame, kui vajame uusi õpetajaid või abilisi.
Oleme saanud ka vastuseid.
Me vestlesime ja leppisime temaga kokku,
et me palvetame ja võtame seda asja tõsiselt,
sest Taevaisa teab, et ta vajab seda arvutit.
Ta on helde andja kõikide jaoks, kes Teda hädas appi hüüavad.
Oled Ta laps ja Ta on ütelnud, et me saame julgusega tulla
armu aujärje ette ja paluda julgelt, mida vajame.
Vaata, mis on öeldud Matteuse evangeeliumis 7:7:
"Paluge, ja teile antakse, otsige, ja te leiate,
koputage, ja teile avatakse, sest iga paluja saab
ja otsija leiab ja igale koputajale avatakse!"
Kohe tekib küsimus: "Kas ma usun sellese?"
Kas usun nii julgeid sõnu, kui olen tudeng, kes vajab arvutit?
Iga paluja saab.
"Kas on teie seas sellist inimest, kellelt ta poeg
palub leiba (või arvutit), ent tema annab talle kivi?
Või kui ta palub kala, ent ta annab talle mao?"
Kas saan Jumalalt rooska, kui palun Temalt arvutit?
"Kui nüüd teie, kes olete kurjad, oskate anda häid ande oma lastele,
kui palju enam teie Isa, kes on taevas,
annab head neile, kes teda paluvad!"
Loen seda ja mu usk kasvab.
Kas ma julgen paluda?
Ma julgen.
Me palusime selle pärast ja leppisime selle osas kokku.
Ma räägin hiljem, kuidas see lugu lõppes.
Arvatavasti on sellel lool heade uudistega hea lõpp.
Jüngrid olid sarnases olukorras ning vajasid rohkem usku.
Huvitav on see, et nad läksid
selle jutuga Jeesuse juurde: "Issand, kasvata meie usku."
See lugu on Luuka 17. peatükis.
Nad tulevad Jeesuse juurde paludes: "Kasvata meie usku!"
Nad palusid ja palvetasid Taevaisalt usku.
Sel korral tulid nad Jeesuse juurde ja ütlesid: "Anna meile usku juurde!"
Nagu ütlesin, olen kohanud inimesi, kes hüüavad Jumala poole
ja paluvad usku juurde, aga enamasti ei saa seda hüüdes.
Peab olema mingi teine meetod.
Jeesus räägib sellest.
Ta vastab jüngritele huvitavalt.
Ta ei ütle: "Olge lahked, siin see usk ongi, võtke.
Nüüd saitegi usku juurde."
Jüngrid on nüüd siin,
neil on hädaolukord käes, teadmata, mida edasi teha
ning ütlevad Jeesusele, et Ta kasvataks nende usku,
sest nad olid kuulnud, et Jeesus räägib kogu aeg usust.
Ta ütles: "Sündigu sinu usku mööda."
Ta rääkis ka muud usust.
Nad mõistsid, et usk on oluline.
Nüüd nad ütlevad: "Anna meile siis seda usku juurde!"
Mida Ta siis vastab?
Jeesus ei teinud trikki.
Oh ei!
Jeesuse vastus on päris huvitav - Luuka evangeelium 17:6:
"Kui teil oleks usku nagu sinepiivakene,
te võiksite öelda sellele mooruspuule:
"Juuri end üles ja istuta merre!" ja see kuulaks teie sõna."
Jeesus ei vasta nende küsimusele andes neile palutud usku.
Ta ei pane käsi nende peale ega palveta.
Ta ütleb vaid, et kui neil oleks usku sinepiseemnegi võrra,
mis on väga väikene seeme, võiksite öelda mooruspuule,
juuri end välja, visku merre ning see teekski nii.
Jüngrid olid sel hetkel vist üsna hämmingus.
"Mis asja? Palume usku ja Jeesus räägib sinepiseemnest."
Ilmselt käis see jutt neil üle mõistuse.
See käib ju üle mõistuse.
Mida Ta sellega öelda tahab?
Ometigi räägib Jeesus asjast nagu Ta teeb seda alati.
Usk ei tule palumisest, hüüdmisest ega palvetamisest.
Piibel ütleb kirjas roomlastele 10:17: "Usk tuleb."
See siis tuleb.
Piibel räägib, mis on usk ja seda, kuidas see tuleb.
"Järelikult, usk tuleb kuulutusest, kuulutus aga Kristuse sõna kaudu."
Usk tuleb kuulutuse kuulmisest, mitte paludes, anudes ja hüüdes.
Usk tuleb Jumala Sõna kuulamisest.
Usk tuleb.
Usk võib tulla ja kasvada.
Kui varem usku ka polnud, võib see ikkagi tulla.
Kuidas see siis võib tulla?
See tuleb kuulates.
Kuulates just Jumala Sõna.
Selle arvutiloo puhul vaatasime telefonikõne ajal kirjakohti.
1. Johannese kiri 5:14.
Mida Issand siin ütleb?
Kas Ta ütleb Piiblis, et Ta võib küll anda arvuti?
Kas võin üldse sellist asja paluda?
Tasub vaadata Piiblist järele.
Kas seal leidub midagi selle kohta?
"Ja see ongi see julgus, mis meil on tema ees,
et kui me midagi tema tahtmist mööda palume.."
Kas kõike peale arvuti?
Ei, kõike.
Kas peaksime paluma ainult midagi püha?
Mis asi on püha asi?
"et kui me midagi
Tema tahtmist mööda palume, siis Tema kuuleb meid.
Kuna teame, et Ta meid kuuleb, mida tahes me paluksime..
Jälle üsna otse ja julgelt öeldud.
Mida iganes me palume.
"siis teame ka, et meil on käes need palved.."
Ta ütleb siin, et võin paluda
ja kohe kui olen palunud, võin teada, et mul on see olemas.
Ma võtan selle vastu.
Markuse 11:22 ütleb Jeesus: "Olgu teil usku Jumalasse!"
"Seepärast ma ütlen teile:
Kõike, mida te iganes palves endale palute - uskuge,
et te olete saanud, ja see saabki teile!
Kui loeme neid sõnu, siis meie usk vaid kasvab.
See on väga praktiline ja lihtne.
Seda on samal ajal väga oluline mõista.
Just see on julgustav: "Ma võin saada usku."
Võin saada usku tervenemisse ja imedesse, kui vajan imesid,
võin saada usku keset majanduslikke raskusi,
võin saada usku sellesse, et mu sugulased saavad päästetud,
Ma ei pea ootama, hüüdma ega kaotama lootust.
Võin saada usku igaks olukorraks, milles vajan usku.
See on lihtsustatult see, et usk tuleb Jumala Sõnast.
Usk tuleb Jumala Sõnast, kui me kuulame kasvõi jutlusi
koguduses või interneti kaudu või mõne muu kanali vahendusel.
Kui loeme Jumala Sõna, siis Sõna on täis usku
ja see sünnitab meis usku, kui me seda kuulame.
Näiteks, kui ma esimest korda kuulsin õpetust sellest,
et Jumal tahab meid tervendada meie haigustest.
Ta on kandnud kõik meie haigused ja Tema haavade kaudu oleme terved.
Kui ma seda kuulsin ja leidsin selle ka oma Piiblist,
siis mu usk tervenemisse kasvas ning see õigupoolest sündis.
Ma võin siis terveneda!
Mida rohkem seda lugesin
ning rohkem kuulasin seda, seda enam mu usk kasvas.
See kasvas ja kasvas,
kuni hakkasin päriselt uskuma, et ma ei pea olema haige.
Usk sündis lihtsalt sellest, et kuulsin sellest räägitavat.
Sain juba nii palju usku, et julgesin haigusele vastu seista.
Uskusin, et ei pea seda kandma ning uskusin lõpuks,
et võin isegi teiste eest palvetada ning näha ka neid tervenemas.
See sündis sellest, et ma kuulasin õpetust,
mis käis selle teema kohta ja see sünnitas minus usku.
Just.
Usk tuleb kuulmisest, kui kuuleme Jumala Sõna.
Nendes kõikides me saame
täieliku võidu Tema läbi, kes meid on armastanud.
Keset elu väljakutseid ja erinevaid eluraskuseid
võime nii kergelt langeda lootusetusesse.
Lootusetus aga ei aita.
Usk Jumalasse kinnitab,
et alati on lootust ning on keegi, kes on suurem.
Mis tahes olukorras oleme, Jumal on alati suurem.
Ta on alati suurem.
Sellepärast Ta võib öelda nii.
Kõiges selles, mis iganes probleem on meil.
Olgu see haigus, arvutiga seonduv mis iganes asjaga oleme silmitsi.
Selles kõiges me saame
täieliku võidu Tema läbi, kes meid on armastanud.
Inglisekeelses tõlkes öeldakse, et oleme rohkem kui võitjad
Tema kaudu, kes meid on armastanud.
See on nii vägev asi,
sest keerulises olukorras olles me ei tea sageli, mida me teeme.
Mida ma võiksin teha sellises olukorras?
Sõnum, et usk tuleb kuuldust
ning et usk võib tulla, on tohutu rõõmusõnum,
sest see tähendab, et ma võin teha midagi.
Täpselt nii see on!
Ma võin teha midagi selles olukorras.
Selle asemel et lihtsalt ootan,
tunnen ahastust, lihtsalt kisendan Issanda poole
või vajun lootusetusesse, võin midagi ette võtta.
Võin võtta selle Sõna ning hakata siit otsima.
Võin järele vaadata, mida Ta õigupoolest ütleb.
Võin vaadata, kas Ta räägib siin mulle midagi.
Hakkan leidma selliseid kohti:
"Paluge ja teile antakse, koputage ja teile avatakse."
ja "selles kõiges me oleme rohkem kui võitjad."
ning "see, kes on teis, on suurem sellest, kes on maailmas."
Leian siit üha rohkem, saan julgust juurde ja mu usk kasvab.
Leian Jesaja 53, mis ütleb,
et Tema haavade kaudu olen ma saanud terveks.
Ta võttis enese peale minu haigused ja kandis minu valusid.
Siis avan Matteuse evangeeliumi kaheksanda peatüki ja loen,
kuidas Jeesus tervendas ühe ja teise ning ma saan julgust juurde.
Mu usk kasvab, lootus kasvab ja mu süda avaneb imet vastu võtma.
Asja mõte ei ole lihtsalt see,
et me uurime Sõna ja see lohutab meid pisut.
Kui me Sõna loeme, siis Püha Vaim räägib meiega
ja mõjutab meid nii, et see sünnitab meis usku.
Kui sünnib usk, mis tuleb Jumala Sõnast ja Temast,
siis Piiblis on kirjas, et see usk võidab ära maailma.
Me vajame usku, et võiksime
panna oma olukorra pöörduma nii, et Jumal sekkub sellesse.
Vajame usku sellesse, et võime madalseisust tõusta.
Piibel on täis jutustusi inimestest, kes usaldasid Teda hädade keskel.
Taaniel visati lõvide koopasse ja tema sõbrad heideti tulisesse ahju.
Üks võimatu olukord teise võimatu olukorra järel.
Me näeme siit kogu aeg midagi.
Need on kirjutatud üles selleks,
et me näeksime nende kaudu, et Jumal oli ikkagi koos nendega
ning päästis nad kõigist neist olukordadest.
Kui me loeme nendest, annavad need meile usku sellesse,
et ka mina võin leida sellest väljapääsu.
Seetõttu on nii oluline mõista, et usk tuleb kuulmisest.
Oluline on haarata Sõnast kinni, kui oleme hätta sattunud
ja kuulame jutlusi siis, kui oleme raskuste sees.
Selleks, et meie usk tõuseks ja me pääseksime koopast välja.
Me saame uut usku sellesse
ja kui meil on usku sellesse, siis meil on juba võit käes.
Kui meil on usk, siis on meil võit.
Piibel ütleb, et meie usk võidab ära maailma.
Mis iganes selles maailmas ette tuleb, Jumal on alati suurem.
Sellepärast vajame usku Temasse.
Mis on see usk, mis võidab ära maailma?
Mis on see, mis võidab ära maailma?
See on meie usk.
Meie usk.
Räägin nüüd, kuidas see arvutilugu läks edasi.
5. Moosese raamatus 15:6 ütleb Issand nii:
"Sest Issand, su Jumal, õnnistab sind, nagu ta sulle on öelnud;
ja sa võid laenata paljudele rahvastele,
sa ise aga ei tarvitse laenata.."
Kas ma usun seda kirjakohta, et ma ei pea laenu võtma?
See poiss otsustas, et tema usub.
Temaga läks nii,
et üks sugulane helistas ja ütles, et on jõuluaeg
ning tal on plaanis anda talle jõulukingituseks tuhat eurot.
Ta sai tuhat eurot, ostis uued arvutijupid
ning ehitas neist endale uue ja väga võimsa superarvuti,
kus on palju mäluruumi ja kõike muud, mida ta vajas.
Just selle, mida ta vajas oma arvutiõpingute jaoks.
Julgelt muudkui edasi!
Lõpetuseks tahaksin väga tänada.
Oleme näinud palju Jumala imesid.
Suurim rõõm on jagada seda teistele.
Jagada ka sellest usust, mida oleme saanud.
Kui täna tulime TV7 stuudiosse, ootasid siin eestpalvesoovid.
Sel nädalal sain ühe häälsõnumi,
milles üks vanem inimene laulis vana ülistuslaulu,
sest ta oli palunud majanduslikku abi.
Ta saatis meile eestpalvesoovi ning juba järgmisel päeval sai.
Tänu Issandale.
Nüüd me palvetame. - Just.
Tänu Taevaisa, et usk tuleb tõesti kuulmisest.
Tänu Issand, et keegi meist ei pea langema lootusetusesse.
Tänu Issand, et Sinu Sõna kannab läbi kõikide olukordade.
Tänu Issand, et kõik võime kasvada usus
sest usk tuleb kuulmisest ja kuulmine Sinu Sõna kaudu.
Tänu Issand, et tahad ka täna julgustada ja kinnitada meid,
tõsta meid üles nagu Su Sõna seda teeb.
Tänu, et kõik on võimalik sellele, kes usub.
Tänu Issand, et saame tulla koos nende eestpalvesoovidega Sinu ette.
Issand, Sa oled öelnud
Matteuse evangeeliumis 18:19: "kui iganes maa peal kaks teie seast
on ühel meelel mingi asja suhtes, mida nad iganes paluvad,
siis nad saavad selle minu Isa käest, kes on taevas."
Mina, Jan ja sina - meid on siin juba kolm,
kes oleme ühel nõul ja harmoonias ning lepime omavahel kokku,
et palume sinuga seda, mida sa vajad.
Jeesuse nimel toome need asjad Isa palge ette ja lepime kokku
Sinu Sõna kohaselt, et Sa vastaksid ja vastadki.
Tänu, Issand.
Olgu see tervenemine või majanduslik ime
või mingi muu asi, mida keegi vajab.
Jeesuse nimel täname Sind, et saame lihtsalt vastu võtta
ja tõesti öelda: "Ma võtan selle vastu ning ma usun Jeesuse nimel."
Tänu Issand, et saame nüüd lihtsalt tänada Sind
ja seista tugevatena usus, sest vastus on meie poole teel.
Jeesuse nimel, aamen.
Tänu teile, vaatajad,
julgustuse, palvesoovide, sõnumite ja toetuse eest.
Kui soovid toetada seda saadet ja selle valmistamist,
võid helistades numbrile 9001777 annetada Eestis 7 eurot TV7-le.
Võid kasutada ka kontonumbreid, mida näed peagi ekraanil.
Kui soovid teada rohkem meie tööst, kristlikust koolist ja lasteaiast,
külasta kodulehekülge www.kristillinenkoulu.org
Sealt võid tellida ka neid raamatuid,
mis on aidanud paljudel leida lähedasema suhte Jumalaga
ning näha iseennast nii nagu Jumal näeb.
Ole õnnistatud Jeesuse nimel.
Taevas TV7 kontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin